C. F. E. Horneman

Christian Frederik Emil HORNEMAN (17-a de Decembro, 1840 – 8-a de Junio, 1906) estis dana komponisto, dirigento, muzikpublikigisto kaj muzikinstruisto."Horneman, Christian Frederik Emil". Dansk biografisk Lexikon. Alirita la 22an de Septembro, 2021. 

 Vivo kaj kariero 
El familio de komponistoj, studis en la Konservatorio de Lepsiko kun Ignaz Moscheles, Ernst Friedrich Richter, Moritz Hauptmann, kaj Julius Rietz. Reveninte al Danio, li komponis divertimenti kaj operajn fantastaĵojn kaj eklaboris por la opero Aladdin, kompono pri kiu li okupiĝis dum pli ol du dek jaroj. La uverturo, kompletigita en 1864, estas la plej konata verko de Horneman, kun la kvar-movimenta suito prilaborita el hazarda muziko de la dramo de Holger Drachmann nome Gurre."Horneman, Johan Ole Emil". Baker’s Biographical Dictionary of Musicians. Alirita la 22an de Septembro, 2021. 

Kun komponistoj kiel Gottfred Matthison-Hansen, Edvard Grieg, kaj aliaj li fondis en 1865 la muzikan instituton Euterpe por kuraĝigi la tiutempan muzikon de Danio. Tio estis reago al la Muzika Societo (Musikforeningen), kiu estis kontrolita de Niels Wilhelm Gade kaj estis konsiderata de pli junaj komponistoj kiel tro konservativa. Horneman dirigentis la koncertojn de la organizo."Horneman, Christian Frederik Emil". Salmonsens konversationsleksikon. Alirita la 27an de Septembro, 2021. "Gottfred Matthison-Hansen (Composer)". bach-cantatas.com. Alirita la 27an de Septembro, 2021. 

Dum veturo en Germanion en 1867 li verkis sian Ouverture héroïque kaj dirigentis prezenton de sia Aladdin Overture en la Leipzig Gewandhaus. En 1874, kun Otto Malling, li fondis la Koncertan Asocion (Koncertforeningen) kaj en 1879 la Hornemana muzikan konservatorion (Hornemans Konservatorium) kiu portis lian nomon ĝis ties fermo en 1920.

 Notoj